**ՆԱԽԱԳԻԾ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ***

**ՈՐՈՇՈՒՄ**

**<---> < ----------> 2017 թվական N ---- Ն**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ
 ՀՈՒԼԻՍԻ 13-Ի N 857-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ և ԼՐԱՑՈՒՄՆԵՐ ԿԱՏԱՐԵԼՈՒ
Մ Ա Ս Ի Ն

--------------------------------------------------------------------------------------------------------------

Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության կառավարության 2017 թվականի հուլիսի 13-ի «Գույք ձեռք բերելու և օտարելու, Հայաստանի Հանրապետության կառավարությանն առընթեր պետական գույքի կառավարման վարչությանը գումար հատկացնելու, Հայաստանի Հանրապետության 2017 թվականի պետական բյուջեում և Հայաստանի Հանրապետության կառավարության 2016 թվականի դեկտեմբերի 29-ի N 1313-Ն որոշման մեջ փոփոխություններ և լրացումներ կատարելու մասին» N 857-Ն որոշման մեջ կատարել հետևյալ փոփոխությունը և լրացումները.

* 1. որոշման 7-րդ կետում՝

ա. 1-ին ենթակետը շարադրել հետևյալ խմբագրությամբ.

<1) իր և /կամ/ երրորդ անձի/անձանց, որոնք հանդիսանում են Գնորդի հետ փոխկապակցված անձ (հիմնադիր, բաժնետեր) միջոցով ապահովել ոչ պակաս, քան 1000 քառ. մետրի շինարարության կատարումը՝ կառուցելով համապատասխան գործարան, սանիտարական դիսպենսերների և ձեռքի մաքրող սանիտարական հեղուկների արտադրության գործընթացը՝ շինարարության և կոմունիկացիոն ցանցի համար, անհրաժեշտ թույլտվություններն ստանալուց հետո: Այդ նպատակով պայմանագրի կնքումից հետո 3 տարվա ընթացքում իրականացնել 2 միլիոն ԱՄՆ-ի դոլարին համարժեք դրամի ներդրում՝ 3 տարվա հաշվարկի սկիզբ ընդունելով շինարարության համար բոլոր անհրաժեշտ թույլտվությունների տրամադրման օրը, բացառությամբ սույն որոշման 9-րդ կետում նշված ներդրման. >

բ. լրացնել 6-րդ ենթակետ՝ հետևյալ բովանդակությամբ.

«6) Պայմանագրով սահմանված ժամկետում և չափով ներդրումը չկատարելու և/կամ գործարանը չկառուցելու դեպքում երեք ամսվա ընթացքում Հայաստանի Հանրապետության պետական բյուջե վճարել 96,300.0 հազ.ՀՀ դրամ գումարած տարեկան նշված գումարի հինգ տոկոսի չափով տուգանք:»

* 1. Որոշումը լրացնել 9-րդ կետով՝ հետևյալ բովանդակությամբ.

«9. Ընդունել ի գիտություն, որ Գնորդի կողմից Հայաստանի Հանրապետության Կոտայքի մարզի» Պռոշյանի համայնքում գտնվող 0.5729հա հողամասի ձեռքբերման արժեքը 100. Հազ ԱՄՆ դոլարին համարժեք դրամի չափով (անշարժ գույքի նկատմամբ իրավունքների պետական գրանցման վկայական N 24072017-07-0016) համարվում է ներդրում սույն որոշման 7-րդ կետի 1-ին ենթակետի իմաստով:»:

 2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ
 ՀՈՒԼԻՍԻ 13-Ի N 857-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ
Մ Ա Ս Ի Ն» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

 ՀՀ կառավարության 2017թ. հուլիսի 13-ի թիվ 857-Ն որոշմամբ նախատեսվել է 1.076, 0.7 և 0.19 հեկտար մակերեսներով հողամասերը վաճառել «Պ և Օ» փակ բաժնետիրական ընկերությանը: Ընկերությունը պարտավորվել էր ապահովել ոչ պակաս, քան 1000 քառ. մետրի շինարարության կատարումը, սանիտարական դիսպենսերների և ձեռքի մաքրող սանիտարական հեղուկների արտադրության գործընթացը՝ շինարարության և կոմունիկացիոն ցանցի համար, անհրաժեշտ թույլտվություններն ստանալուց հետո: Այդ նպատակով պայմանագրի կնքումից հետո 3 տարվա ընթացքում իրականացնել 3 միլիոն ԱՄՆ-ի դոլարին համարժեք դրամի ներդրում:

Նախագծով առաջարկվում է ամրագրել, որ ընկերությունը պետք է ոչ միային ապահովի համապատասխան շինարարությունը, այլ նաև կառուցի գործարան: Բացի այդ, նախատեսվում է թույլատերլ, որ որոշմամբ նշված ներդրումը կիրականացվի «Պ և Օ»-ի և վերջինիս հետ փոխկապակցված անձանց (հիմնադիր, բաժնետեր) միջոցով: Նախագծով նախատեսվում է թույլատրել նաև 3մլն-ի փոխարեն ներդնել 2մլն՝ հաշվի առնելով այն, որ համապատասխան գործարանի կառուցումը և գործարկումը հնարավոր է 2մլն դոլարով: Բացի այդ, նախագծով ամրագրովում է, որ պայմանագրով սահմանված ժամկետում և չափով ներդրումը չկատարելու և/կամ գործարանը չկառուցելու դեպքում երեք ամսվա ընթացքում Հայաստանի Հանրապետության պետական բյուջե վճարել 96,300.0 հազ.դրամ գումարած տարեկան նշված գումարի հինգ տոկոսի չափով տուգանք: Նշված գումարը ներառում է գյուղատնտեսական նշանակությունից արտադրական նշանակության փոփոխության վճարը՝ 86.571.375 դր. և ՀՀ կառավարության 2017թ. 857-Ն որոշման համաձայն պետության կողմից հողամասի ձեռքբերման համար վճարված եկամտային հարկը՝ 9,720.0 հազ. դրամ:

Հայաստանի Հանրապետության Կոտայքի մարզի Պռոշյանի համայնքում գտնվող 1.076, 0.7 և 0.19 հեկտար մակերեսներով գյուղատնտեսական նշանակության հողամասերի գյուղատնտեսական նշանակությունից արտադրական նշանակության փոփոխության կարգը սահմանվում է 2003թ. ՀՀ կառավարության N 1746-ն որոշման դրույթների հիման վրա:

Գյուղատնտեսական նշանակության հողամասերի օտարման հաշվարկային արժեքը որոշվում է ՀՀ կառավարության 1999թ. մարտի 03-ի N 124 որոշման համաձայն:

1.076 և 0.7 հա մակերեսով հողամասերը հանդիսանում են գյուղ. նշանակության ՈՒրց-Կոտայք-Շամիրամ հողակադաստրային շրջանում գտնվող 4-րդ գնահատման խմբի բազմամյա տնկարկ հողեր, որտեղ՝ համաձայն հողային կադաստրի, 1 հեկտարի կադաստրային արժեքը կազմում է 53.100 դրամ, իսկ համաձայն ՀՀ կառավարության 03.03.1999թ. թիվ 124 որոշման, 1 հեկտարի արժեքը որոշվում է բանաձևի միջոցով՝ 53.100 X 25= 1.327.500 դր/հա (1 քմ.= 132.75 դր)

0.19 հա. հողամասը գտնվում է վերոնշյալ տարաշքում, հանդիսանում է գյուղ. նշանակության այլ հողատեսք, որտեղ համաձայն հողային կադաստրի 1 հեկտարի կադաստրային արժեքը հավասար է 2700 դր, համաձայն ՀՀ կառավարության 03.03.1999թ. թիվ 124 որոշման՝ 2700 X 25=67.5000դր/հա (1 քմ.= 6.75 դր):

Համաձայն ՀՀ կառավարության 2003թ. թիվ 1746-Ն որոշման վերոնշյալ տարածքի հասարակական և արտադրական նշանակության հողերի համար 1քմ-ի արժեքը կազմում է 4.524 դր (7-րդ գոտի):

1. 53.100 X 25= 1.327.500 դր/հա (1 քմ.= 132.75 դր)-/1.076 և 0.7 հա մակերեսով հողամասերը/

2. 2700 X 25=67.5000դր/հա (1 քմ.= 6.75 դր)-/ 0.19 հա. մակերեսով հողամասը/

3. 4524-132.75=4391.25 դր -/1.076 և 0.7 հա մակերեսով հողամասերի նպ. նշ. փոփոխման 1 քմ-ի արժեքը, միասին 17.760 քմ/

4. 4524-6.75=4517.25 դր-/0.19 հա մակերեսով հողամասի նպ. նշ. փոփոխման 1 քմ-ի արժեքը կամ 1900 քմ/

 5. 4391.25 X 17.760 քմ = 77.988.600 դր

 6. 4517.25 X 1900 քմ = 8.582.775դր

 7. 77.988.600 + 8.582.775= 86.571.375 դր

1.076 , 0.7 և 0.19 հա. հողամասերի գյուղատնտեսական նշանակությունից արտադրականի փոփոխության վճարը կազմում է 86.571.375 դր:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ
 ՀՈՒԼԻՍԻ 13-Ի N 857-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ
Մ Ա Ս Ի Ն» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ:**

Նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնի:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ
 ՀՈՒԼԻՍԻ 13-Ի N 857-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ
Մ Ա Ս Ի Ն» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ և ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ԲԱՑԱԿԱՅՈՒԹՅԱՆ ՄԱՍԻՆ**

 Նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի: